stanford-oval/wikipedia huggingface dataset:
Georges Wolinski

| Georges Wolinski |
| --- | --- |
 Georges Wolinski vuonna 2007.
Henkilötiedot
Koko nimi:  Georges David Wolinski
Syntynyt: 28. kesäkuuta 1934 Tunis, Ranskan Tunisia
Kuollut: 7. tammikuuta 2015 (80 vuotta) Pariisi, Ranska
Kansalaisuus:   Ranska
Taiteilija
Aktiivisena:  1958–2015
Ala:  sarjakuvataiteilija, käsikirjoittaja
Kuuluisimpia töitä:  Paulette   C’est la faute à la société
Palkinnot
 Grand Prix de la ville d'Angoulême (2005)   Kunnialegioona (2005) 
 Nimikirjoitus
Georges Wolinski (28. kesäkuuta 1934 Tunis – 7. tammikuuta 2015 Pariisi) oli ranskalainen sarjakuva- ja pilapiirtäjä. Hän kuoli tammikuussa 2015 Charlie Hebdo -lehden toimitukseen tehdyssä hyökkäyksessä. Wolinski syntyi Ranskan Tunisiassa ranskalais-italialaisen äidin ja puolanjuutalaisen isän lapsena ja muutti toisen maailmansodan jälkeen perheensä mukana Pariisiin, jossa hän opiskeli arkkitehtuuria vuodesta 1952 lähtien.
Vuonna 1960 Charlie Hebdonin edeltäjä pilalehti Hara-Kiri alkoi julkaista Wolinskin poliittisia ja eroottisia piirroksia. Pariisin opiskelijamellakoiden yhteydessä vuonna 1968 hän perusti yhdessä sarjakuvapiirtäjä Sinén kanssa satiirilehti L’Enragén. Hara-Kirin, Charlie Hebdon ja L’Enragén lisäksi Wolinskin piirroksia ovat julkaisseet muun muassa Ranskan kommunistisen puolueen päivälehti L’Humanité sekä viikkolehti Paris Match.
Wolinski laati käsikirjoituksen Georges Pichardin piirtämään eroottissävytteiseen sarjakuvaan Paulette, jota julkaistiin yhden albumin verran myös Suomessa vuonna 1975. Paulettea julkaistiin suomeksi myöhemmin 1980-luvulla myös Tapiiri-lehdessä.
Wolinski kuoli Charlie Hebdon iskussa 2015.
Suomennetut julkaisut

Georges Wolinski & Georges Pichard: Paulette.  (Paulette, 1971.)  Suomentanut Jukka Kemppinen. Helsinki:  Otava, 1975.  ISBN 951-1-02008-0.
Aiheesta muualla

Georges Wolinskin muistokirjoitus Helsingin Sanomissa [Internet Archive]
Kuvia tai muita tiedostoja aiheesta Georges Wolinski Wikimedia Commonsissa
Nostalginen sarjakuva-albumikatsaus. Hapatus, 7.12.2013.
Friedrichshain-Kreuzberg

Friedrichshain-Kreuzberg korostettuna Berliinin kartalla
Friedrichshain-Kreuzbergiin kuuluvat kaupunginosat
Friedrichshain-Kreuzberg on yksi Berliinin 12 hallintoalueesta (saks. Bezirk), joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Friedrichshain ja Kreuzberg, jotka jatkavat nykyisen hallintoalueen alaisina kaupunginosina (saks. Ortsteil). Friedrichshain-Kreuzbergin pinta-ala on 20,2 neliökilometriä. Vuoden 2016 kesäkuun lopussa sen asukasluku oli 281 076 ja asukastiheys 13 819 as./km².
Hallintoalueeseen kuuluvat kaupunginosat (Ortsteil)

Friedrichshain
Kreuzberg
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Berliinin hallintoalueet
Charlottenburg-Wilmersdorf
Friedrichshain-Kreuzberg
Lichtenberg
Marzahn-Hellersdorf
Mitte
Neukölln
Pankow
Reinickendorf
Spandau
Steglitz-Zehlendorf
Tempelhof-Schöneberg
Treptow-Köpenick
Godepert

Godepert (638 tai 642–662) oli yhdessä veljensä Perctaritin kanssa langobardien kuningas vuosina 661–662. He olivat edeltäjänsä Aripertin poikia.
Veljesten välillä oli alusta alkaen epäsopua, sillä Godepert oli areiolainen ja Perctarit katolinen, ja pian alkoikin valtataistelu. Godepert pyysi avukseen Beneventon herttuan Grimoaldin, jolle Godepert lupasi sisarensa vaimoksi. Grimoald kuitenkin murhautti Godepertin 662 ja nousi itse kuninkaaksi.
Glover

Glover on muun muassa seuraavien henkilöiden sukunimi
Charles Glover Barkla (1877–1944), brittiläinen lääkäri
Crispin Glover (s. 1964), yhdysvaltalainen näyttelijä ja taidemaalari
Danny Glover (s. 1946), yhdysvaltalainen näyttelijä
Donald Glover (s. 1983), yhdysvaltalainen näyttelijä, koomikko ja räppäri
John Glover (s. 1944), yhdysvaltalainen näyttelijä
Jonathan Glover (s. 1941), brittiläinen filosofi
Julian Glover (s. 1935), brittiläinen näyttelijä
Macario Hing-Glover (s. 1995), yhdysvaltalainen jalkapalloilija
Roger Glover (s. 1945), walesilainen basisti ja lauluntekijä, Deep Purple
Sandra Glover (s. 1968), afroamerikkalainen urheilija
Tim Glover (s. 1990), yhdysvaltalainen keihäänheittäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
George Pratt

George Pratt
George Charles Pratt (2. toukokuuta 1799 – 6. elokuuta 1866) oli brittiläinen poliitikko ja Camdenin toinen markiisi. Hänen isänsä oli Camdenin ensimmäinen markiisi John Pratt.
Pratt istui Toryjen edustajana maansa parlamentissa vuosina 1821–1830 ja 1831–1832. Hän oli Sukkanauharitarikunnan jäsen vuodesta 1846 ja Brecknockshiren lordiluutnantti vuodesta 1865.
Pratt avioitui 27. elokuuta 1835 Harriet Murrayn kanssa.
George Perle

George Perle (6. toukokuuta 1915 Bayonne, New Jersey – 23. tammikuuta 2009 New York, New York) oli yhdysvaltalainen säveltäjä ja musiikkiteoreetikko. Hän opiskeli Ernst Křenekin johdolla.
Perle julkaisi lukuisia klassista musiikkia käsitteleviä kirjoja. Hän kutsui sävellystyyliään kaksitoistasäveltonaalisuudeksi, joka eroaa kaksitoistasäveljärjestelmästä, mutta joka liittyy siihen.
Perle oli vuonna 1968 mukana perustamassa Alban Berg  Societyä. Hän sai vuonna 1986 MacArthur-stipendin, ja lisäksi hän voitti neljännellä puhallinkvintetollaan musiikin Pulitzer-palkinnon.
Færvikin kirkko

| Færvikin kirkko Færvik kirke |
| --- | --- |
 Kirkko vuonna 2007.
Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1884
Materiaali:  puu
Istumapaikkoja:  490
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Færvikin kirkko (norj. Færvik kirke) on Arendalin kunnassa Agderin läänissä Norjassa sijaitseva puinen pitkäkirkko vuodelta 1884.
Aiheesta muualla

Kuvia tai muita tiedostoja aiheesta Færvikin kirkko Wikimedia Commonsissa
George Petean

George Petean ja Ailyn Pérez La traviatan esityksessä Hampurin valtionoopperassa 2013
George Petean (s. 1976 Cluj-Napoca) on romanialainen oopperalaulaja, joka on äänialaltaan baritoni.
Petean opiskeli kotikaupunkinsa konservatoriossa pianon- sekä pasuunansoittoa ja sitten Gheorghe Dima -musiikkiakatemiassa laulua. Hänen opettajiinsa kuuluivat Vicente Sardinero ja Giorgio Zancanaro. Petean teki Cluj-Napocassa debyyttinsä Wolfgang Amadeus Mozartin Don Giovannin nimiroolissa. Ensimmäisenä kansainvälisenä roolinaan hän tulkitsi Marcellon osan Giacomo Puccinin La bohèmessa Teatro dell'Opera di Romassa vuonna 2000. Vuosina 2002–2010 Petean oli Hampurin valtionoopperan vakituinen jäsen.
Petean on esiintynyt muun muassa Covent Gardenissa, Metropolitan-oopperassa, La Scalassa, Wienin valtionoopperassa, Gran Teatre del Liceussa ja Deutsche Oper Berlinissä. Hänen ohjelmistoonsa on kuulunut lukuisia rooleja Giuseppe Verdin oopperoissa, verismin ohjelmistoa sekä bel canto -rooleja.
Freshly-Picked Tingle’s Rosy Rupeeland

| Freshly-Picked Tingle’s Rosy Rupeeland |
| --- | --- |

Kehittäjä:  Vanpool
Julkaisija:  Nintendo
Ohjaaja:  Tarō Kudō
Tuottaja:  Kensuke Tanabe
Pelisarja:  The Legend of Zelda
Julkaistu:  JP 2. syyskuuta 2006
Lajityyppi:  tietokoneroolipeli
Pelimuoto:  yksinpeli
Ikäluokitus:  CERO: A (kaikenikäisille)  PEGI 12  USK 6 
Alusta:  Nintendo DS
Jakelumuoto:  Nintendo DS pelimoduuli
Lisää peliartikkeleitaVideopelien teemasivulla
Infobox OK  : 
Freshly-Picked Tingle’s Rosy Rupeeland (jap. もぎたてチンクルのばら色ルッピーランド, Mogitate Chinkuru no Barairo Ruppīrando, peli on tunnettu myös kehityksen aikaisella nimellä Tingle RPG) on Vanpoolin kehittämä Nintendon julkaisema roolipeli, joka on julkaistu vuonna 2006 Nintendo DS -käsikonsolille. 
Pelin sankari on The Legend of Zelda -pelisarjasta tuttu Tingle.
Tarina

Tingle-keijuna Zelda-peleissä esiintyvä hahmo tavataan keski-ikäisenä miehenä, ennen muuttumistaan satuolennoksi. Mies kutsutaan taikalähteelle, jossa hänelle kerrotaan, miten kolikoiden kerääminen auttaa tätä siirtymään unelmien maahan, Rupee Landiin (Rupee on The Legend of Zelda -peleissä käytetty rahayksikkö). Mies vastaanottaa tehtävän ja muuttuu Tingleksi.
Vastaanotto

Peli on saanut IGN:n arvostelussa arvosanaksi 7/10.
Aiheesta muualla

Freshly-Picked Tingle’s Rosy Rupeeland MobyGamesissa (englanniksi)
IGN-sivu
Kuvia pelistä
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule
GP2 Euroopan Grand Prix

|  GP2 Euroopan Grand Prix |
| --- | --- |

Rata:  Bakun katurata
Sijainti:  Baku, Azerbaidžan
Ratatyyppi:  Katurata
Radan pituus:  6,003 km
Kilpailun pituus:  21 kierrosta, 125,959 km
Ensimmäinen tapahtuma:  2005
Viimeisin tapahtuma:  2016
Eniten voittoja
Kuljettajat:    Lewis Hamilton  Vitali Petrov  Esteban Gutiérrez  Antonio Giovinazzi (2) 
Tallit:  ART Grand Prix (5)
Viimeisin kilpailu (2016):
Voittaja:   Antonio Giovinazzi   (Prema Racing)
Voittoaika:  44.49,606
Toinen:   Pierre Gasly   (Prema Racing)
Kolmas:   Sergei Sirotkin   (ART Grand Prix)
Paalupaikka
Kuljettaja:   Antonio Giovinazzi   (Prema Racing)
Paaluaika:  1.51,752
Nopein kierros
Kuljettaja:   Antonio Giovinazzi   (Prema Racing)
Kierrosaika:  1.54,792 (kierroksella 16) 
GP2 Euroopan Grand Prix oli GP2-sarjan osakilpailu, joka ajettiin vuosina 2005–2012 ja 2016 kolmella eri radalla.
Voittajat

| Kausi | Lähtö | Kuljettaja | Talli | Rata | Raportti |
| --- | --- | --- | --- | --- | --- |
| 2005 | 1. lähtö |  Heikki Kovalainen | Arden International | Nürburgring | Raportti |
| 2005 | 2. lähtö |  Clivio Piccione | Durango | Nürburgring | Raportti |
| 2006 | 1. lähtö |  Lewis Hamilton | ART Grand Prix | Nürburgring | Raportti |
| 2006 | 2. lähtö |  Lewis Hamilton | ART Grand Prix | Nürburgring | Raportti |
| 2007 | 1. lähtö |  Timo Glock | iSport International | Nürburgring | Raportti |
| 2007 | 2. lähtö |  Javier Villa | Racing Engineering | Nürburgring | Raportti |
| 2008 | 1. lähtö |  Vitali Petrov | Barwa International Campos Team | Valencia | Raportti |
| 2008 | 2. lähtö |  Lucas di Grassi | Barwa International Campos Team | Valencia | Raportti |
| 2009 | 1. lähtö |  Vitali Petrov | Barwa Addax Team | Valencia | Raportti |
| 2009 | 2. lähtö |  Nico Hülkenberg | ART Grand Prix | Valencia | Raportti |
| 2010 | 1. lähtö |  Pastor Maldonado | Rapax | Valencia | Raportti |
| 2010 | 2. lähtö |  Marcus Ericsson | Super Nova Racing | Valencia | Raportti |
| 2011 | 1. lähtö |  Romain Grosjean | DAMS | Valencia | Raportti |
| 2011 | 2. lähtö |  Esteban Gutiérrez | Lotus ART | Valencia | Raportti |
| 2012 | 1. lähtö |  Esteban Gutiérrez | Lotus GP | Valencia | Raportti |
| 2012 | 2. lähtö |  Luiz Razia | Arden International | Valencia | Raportti |
| 2016 | 1. lähtö |  Antonio Giovinazzi | Prema Racing | Baku | Raportti |
| 2016 | 2. lähtö |  Antonio Giovinazzi | Prema Racing | Baku | Raportti |
GP2-luokan Euroopan Grand Prix’t
| 0 | 1 | 2 | 3 | 4 | 5 |
| --- | --- | --- | --- | --- | --- |
| 2000-luku | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2016 |  |
Radat: Nürburgring (2005–2007) Valencian katurata (2008–2012) Bakun katurata (2016)
Jouko Puhakka

Palkittuja näytelmäkirjailijoita vuonna 1969: Jouko Puhakka (vas.), Juhani Peltonen, Lauri Leskinen ja Paavo Haavikko.
Jouko Yrjö Puhakka (5. toukokuuta 1922 Kontiolahti – 4. helmikuuta 2002 Joensuu) oli pohjoiskarjalainen kirjailija. Hän on tunnettu nuortenkirjoistaan, kalastustarinoistaan ja näytelmistään, erityisesti 1960-luvun lopun maaltamuuttoa kuvaavasta näytelmästä Hyvästi, Mansikki (1969), jonka kantaesitys oli Joensuun kaupunginteatterissa. Pro Finlandia -mitalin hän sai 1972.
Ennen kirjailijanuraansa hän toimi muun muassa myllärinä ja ammattikalastajana muun muassa Höytiäisellä. Hän osallistui 17-vuotiaana vapaaehtoisena talvisotaan ja haavoittui sodassa.
Tuotanto > Romaanit ja kertomukset

Kalatulet (1958)
Vaskentakoja (1961)
Kaupunkiin (1963)
Sodan satuttamat (1967)
Takametsien evankeliumi (1973)
Ukkoahvenia, kalaukkoja, tuulasöitä (1975)
Tietäjä (1978)
Niko Surakan vapaussota (1985)
Haavilla ja haulikolla (1994)
Tuotanto > Runokokoelmat

Järveltä ikuisuuteen (1968)
Tuotanto > Nuortenkirjat

Kaiskunkallio kestää (1959)
Poika ilman paitaa (1963)
Jyrkänpuron lohitarhurit (1964)
Huippumaileri (1965) (viroksi Tippmailer, 1973)
Tuotanto > Näytelmät

Hyvästi Mansikki (1969)
Pois alta -akkavalta (1970)
Kesämökkihöperöt (1971)
Väinämöisen naimapuuhat (1973)
Vaskentakoja (1974)
Akat asialla (1976)
Miettis-Kallen kuolintanssi (1978)
Perintö (1979)
Vähäsyrjän seksus (1981)
Kesälystit Lempilässä (1992)
Tuotanto > Äänikirjat

Haavilla ja haulikolla (1995)
Freedom (Justin Bieberin albumi)

| Freedom Justin Bieber |
| --- | --- | --- |

EP-levyn tiedot
 Julkaistu: 4. huhtikuuta 2021
 Kesto: 22.23
 Levy-yhtiö: Def Jam
Justin Bieberin muut julkaisut
| Justice 2021 | Freedom 2021 |   |
Freedom on kanadalaisen laulajan Justin Bieberin toinen EP-levy, joka julkaistiin 4. huhtikuuta 2021.
Kappaleet

Freedom – 2.45 (feat. Beam)
All She Wrote – 3.54 (feat. Brandon Love & Chandler Moore)
We're in This Together – 3.02
Where You Go I Follow – 3.33 (feat. Pink Sweats, Chandler Moore & Judah Smith)
Where Do I Fit In – 4.46 (feat. Tori Kelly, Chandler Moore & Judah Smith)
Afraid to Say – 4.23 (feat. Lauren Walters)
Aiheesta muualla

Freedom Discogsissa (englanniksi)
Johnny Marr

| Johnny Marr |
| --- | --- |
 Johnny Marr vuonna 2012.
Henkilötiedot
Koko nimi:  John Martin Maher
Syntynyt: 31. lokakuuta 1963 (ikä 60)
Ammatti:  muusikko, säveltäjä/sanoittaja
Muusikko
Taiteilijanimi:  Johnny Marr 
Tyylilajit:  vaihtoehtorock, indierock, post-punk
Soittimet:  kitara, huuliharppu, piano/koskettimet, laulu
Levy-yhtiöt:  Rough Trade Records 
Aiheesta muualla
johnny-marr.com
  [ Muokkaa Wikidatassa ] [ ohje ]  
Johnny Marr (oikealta nimeltään John Martin Maher, s. 31. lokakuuta 1963) on irlantilais-englantilainen kitaristi, huuliharpisti ja laulaja. Hänen tämänhetkinenmilloin? yhtyeensä on The Cribs. Marr nousi kuuluisuuteen 1980-luvulla soittaessaan kitaraa The Smithsissä. The Smithissä hän muodosti legendaarisen säveltäjä-sanoittajakaksikon Morrisseyn kanssa. Johnny on naimisissa Angie Marrin kanssa.
Nuoruus

1950-luvulla Marrin vanhemmat muuttivat siirtolaisina Irlannin Kildarestä Manchesteriin, Englantiin. Marr aloitti koulunsa St Augustine’s RC Grammar Schoolissa, joka yhdistyi sitten yhteiskouluksi. Marrin nuoruuden haave oli tulla ammattilaisjalkapalloilijaksi ja Nottingham Forest FC tarjosikin hänelle pelipaikkaa. Marr olisi kuitenkin mieluummin pelannut Manchester City FC:ssä, jota hän itse kannatti. FourFourTwo-lehden haastattelussa Marr sanoi: ”Olin tarpeeksi hyvä pelaamaan Cityssä, mutta he eivät halunneet minua, koska olin varmaankin ainut pelaaja, joka käytti kajaalia.”
The Smiths

Bill Duffy, The Cultin kitaristi, opetti Marrille kuinka soittaa kitaraa. Vuonna 1982 Marr aloitti yhteistyön Morrisseyn kanssa taivuteltuaan tämän perustamaan kanssaan The Smithsin. Kasatakseen kokonaisen yhtyeen kaksikko palkkasi Mike Joycen rumpuihin ja Dale Hibbertin bassoon. The Smiths soitti ensimmäisen keikkansa Ritzissä, Manchesterissä. Lähes heti tämän konsertin jälkeen Marrin ystävä Andy Rourke korvasi Hibbertin yhtyeen basistina. Tuolloin Morrissey oli jo jättänyt etunimensä pois ja Johnny oli vaihtanut nimensä Maherista Marriin, jottei häntä sekoitettaisi Buzzcocks-yhtyeen rumpaliin.
Saavutettuaan suurta kaupallista suosiota ja kriitikoiden ylistystä albumeilla kuten The Queen Is Dead The Smithsistä tuli yksi Britannian 1980-luvun suurimmista yhtyeistä. Suosio ei kuitenkaan levinnyt maailmalle läheskään yhtä suurena. Vaikka The Smithsiä soitettiinkin Yhdysvalloissa yliopistojen radioissa, yhtye saavutti todellisen maailmanmaineen vasta hajottuaan. Hajoamispäätöksen tekijä oli Marr, joka lopulta lähti yhtyeestä 1987 turhauduttuaan Morrisseyhin sekä suuntaan, johon yhtyeen musiikki oli kehittymässä.
The Smithsin uran aikana kaksikko Marr–Morrissey sanoitti ja sävelsi neljä kokopitkää albumia sekä useita B-puolia ja muita julkaisemattomia kappaleita, jotka myöhemmin päätyivät erilaisille kokoelmille. Tänäkin päivänä kriitikot ja muusikot ylistävät kaksikkoa yhdeksi aikansa vaikutusvaltaisimmaksi yhtyeeksi.
The The, Electronic ja the Healers

The Smithsin lopun jälkeen Marr soitti kitaraa ja huuliharppua The The -yhtyeessä ja työskenteli myös New Orderin Bernard Sumnerin kanssa perustaakseen Electronicin. Hän toimi myös studiomuusikkona ja tuottajana, kirjoittaen materiaalia, kiertäen ja levyttäen esimerkiksi Bryan Ferryn, The Pretendersin, Kirsty MacCollin, Kraftwerkin Karl Bartosin, Talking Headsin, Black Grape, Billy Bragg, Pet Shop Boysin, Beckin ja Oasiksen kanssa.
Johnny Marr ja the Healers tekivät ensiesiintymisensä vuonna 2000, kun Marr alkoi etsiä muusikkoja. Hän yhdisti voimansa Ringo Starrin pojan Zak Starkeyn, Cavewavesin, Lee Spencerin ja Kula Shakerin basistin Alonza Bevan kanssa. Bändin kokoaminen kesti kaksi vuotta, sillä Marr tahtoi, että jäsenet valittiin ”kemian” mukaan. Debyyttialbumi julkaistiin 2003, ja Marr toimi solistina ja kirjoitti sanoitukset. Toinen levy oli tarkoitus julkaista huhtikuussa 2005 ja sitä piti seurata lyhyt kiertue, mutta koska Starkey työskenteli tuolloin Oasiksen ja The Whon kanssa ja Bevan oli palannut menestyksekkään come backin tehneeseen Kula Shakeriin, on edelleenmilloin? epäselvää julkaistaanko yhtyeen toista levyä koskaan.
Modest Mouse

Vuonna 2006 Marr liittyi virallisesti amerikkalaiseen Modest Mouse -yhtyeeseen. Hän kirjoitti joitakin kappaleita yhtyeen nokkamiehen Isaac Brockin kanssa heidän uudelle albumilleen We Were Dead Before the Ship Even Sank ja soittaa sillä myös kitaraa. Marr myös kiertää yhtyeen mukana vuonna 2007.
We Were Dead Before the Ship Even Sank nousi Yhdysvaltain listaykköseksi maaliskuussa 2007. Tämä oli Marrin ensimmäinen ykkössija Yhdysvaltain listalla.
Vaikutteet

Marriin ovat vaikuttaneet Bert Jansch, John McLaughlin ja Nile Rodgers.
Diskografia > Levyt (yhtyeen jäsenenä)

The Smiths
The Smiths (1984)
Hatful of Hollow (1984)
Meat Is Murder (1985)
The Queen Is Dead (1986)
The World Won’t Listen (1987)
Louder Than Bombs (1987)
Strangeways, Here We Come (1987)
Rank (live, 1988)
Best...I (1992)
...Best II (1992)
Singles (1995)
The Very Best of The Smiths (2003)
The The
Mind Bomb (1989)
Dusk (1992)
Kirsty MacColl
Kite (1989)
Electronic
Electronic (1991)
Raise the Pressure (1996)
Twisted Tenderness (1999)
Johnny Marr and The Healers
Boomslang (2003)
Modest Mouse
We Were Dead Before the Ship Even Sank (2007)
Diskografia > Levyt (vierailevana muusikkona)

Billy Bragg
Talking with the Taxman About Poetry (1986)
Don't Try This at Home (1991)
Bloke on Bloke (1997)
Bryan Ferry
Bête Noire (1987)
Talking Heads
Naked (1988)
Pet Shop Boys
Behaviour (1990)
Bilingual (1996)
Release (2002)
Yes (2009)
Banderas
Ripe (1991)
Kirsty MacColl
Electric Landlady (1991)
Moodswings
Moodfood (1992)
K-Klass
Universal (1993)
Electrafixion
Burned (1995)
M People
Fresco (1997)
Beck
Midnite Vultures (1999)
Tom Jones
Reload (1999)
Bert Jansch
Crimson Moon (2000)
Neil Finn
7 Worlds Collide (2002)
Oasis
Heathen Chemistry (2002)
Beth Orton
Daybreaker (2002)
The Charlatans
Live It Like You Love It (2002)
Quando Quango
Pigs and Battleships (2003)
Karl Bartos
Communication (2003)
Lisa Germano
Lullaby for Liquid Pig (2003)
In the Maybe World (2006)
Jane Birkin
Fictions (2006)
Transit Kings
Living in a Giant Candle Winking at God (2006)
Crowded House
Time On Earth (2007)
John Frusciante
The Empyrean (2009)
Diskografia > Albumit (tuottajana)

Marion
The Program (1998)
Haven
Between the Senses (2002)
Diskografia > Singlet

Yllä listattujen albumien singelohkaisujen lisäksi Johnny Marr on mukana seuraavien yhtyeiden singleillä: Sandie Shaw, Everything But the Girl, The Pretenders, Andrew Berry, A Certain Ratio, The Cult, Denise Johnson, Stex ja Black Grape.
Aiheesta muualla

Wikimedia Commonsissa on kuvia tai muita tiedostoja aiheesta .
jmarr.com- Virallinen kotisivu
Manchester v Cancer Virallinen konserttisivu
Johnny Marr esiintymässä The Cribsin konsertissa vuonna 2010.
Gareth McAuley

Gareth McAuley West Bromvich Albionin ottelun alkulämmittelyssä 2014.
Gareth McAuley  (s. 5. joulukuuta 1979 Larne, County Antrim, Pohjois-Irlanti) on pohjoisirlantilainen jalkapalloilija, joka edustaa skotlantilaista Rangersia. Hän on pelipaikaltaan keskuspuolustaja.
McAuley edusti englantilaista West Bromwich Albionia vuosina 2011–2018. Hänen aiempia seurojaan olivat Ipswich, Leicester ja Lincoln. West Bromwichissa McAuley pelasi 203 Valioliigan ottelua, joissa hän teki 15 maalia.
Pohjois-Irlannin jalkapallomaajoukkueessa McAuley on pelannut 79 A-maaottelua, joissa hän on tehnyt yhdeksän maalia. McAuley kuului Pohjois-Irlannin joukkueeseen myös Ranskan EM-kilpailuissa 2016.
Joukkolaina

Joukkolaina eli joukkovelkakirjalaina (JVK-laina), joskus myös bondi (engl. bond), on yrityksen tai muun yhteisön yleisöltä ottama laina. Joukkolaina on yleensä jälkimarkkinakelpoinen.
Sana joukkolaina on vakiintumassa lainan viralliseksi termiksi. Aiemmin joukkolainat laskettiin yleisesti liikkeelle paperimuodossa, jolloin lainasta annettiin todistukseksi joukkovelkakirja. Nykyisin paperimuoto on harvinainen; joukkolaina voidaan laskea liikkeelle arvo-osuuksina.
Tavallisia joukkolainoja ovat debentuuri ja obligaatio.
Keskeiset ehdot

Joukkolainan keskeisiä ehtoja ovat laina-aika, kuponkikorko, koronlaskentaperusta, valuutta ja emissiokurssi. Laina-ajat vaihtelevat muutamasta vuodesta kymmeniin vuosiin. Kuponkikorko on usein kiinteä, mutta se voi olla myös sidottu johonkin viitekorkoon tai inflaatioon. Kuponkikorko maksetaan Euroopassa usein kerran vuodessa ja Yhdysvalloissa useamman kerran vuodessa. Kuponkikorko lasketaan lainan nimellisarvosta. Lainan takaisinmaksu tapahtuu yleisimmin vuosittaisina lyhennyksinä tai kertasuorituksena laina-ajan päättyessä (bullet-laina).
Efektiivinen korko

Todellinen eli efektiivinen korko riippuu lainan emissiokurssista eli hinnasta, jonka lainan ostaja maksaa lainasta. Mikäli lainan emissiokurssi on 100 prosenttia, maksaa lainan ostaja lainasta sen nimellisarvon. Jos emissiokurssi on vähemmän kuin 100 prosenttia, maksaa lainan ostaja lainasta vähemmän kuin sen nimellisarvon.
Tyypilliset liikkeellelaskijat

Joukkolainat ovat suosittuja suuryritysten ja julkishallinnon rahoitusmuotoja. Joukkolainojen omistamisesta tekee suosittua lainojen verrattain likvidit markkinat. Jälkimarkkinoilla joukkovelkakirjan arvo riippuu erityisesti lainaan liittyvistä luottotappioriskeistä sekä markkinakorkojen muutoksista.
Ympäristöystävälliset bondit

Ympäristöystävälliset tai vihreät bondit, englanniksi Green Bond, ovat kestävän kehityksen mukaisesti ympäristön hyvinvoinnin tai suojelemisen mahdollistaviin kohteisiin kohdistettuja joukkolainoja. Esimerkiksi Euroopan investointipankki tekee toimintaa vihreillä bondeilla.
Suomessa Kuntarahoitus on myös laskenut liikkeelle vihreän bondin.